În cadrul proceselor de la Nürnberg, Dönitz a fost găsit vinovat de crime de război și a fost condamnat la zece ani de închisoare. Și-a ispășit pedeapsa integral la penitenciarul din sectorul Spandau din Berlin, unde erau deținuți foștii mari demnitari ai Germaniei Naziste: Rudolf Hess, Erich Raeder, Walther Funk, Albert Speer, Baldur von Schirach și Konstantin von Neurath, condamnați la diverse termene de detenție pentru crime de război și alte delicte.